รัฐบาลไทย-ข่าวทำเนียบรัฐบาล-รมว.ทส.​ ลงพื้นที่ร่วมกับคณะนายกรัฐมนตรี พบปะประชาชน และตรวจเยี่ยมการเตรียมความพร้อมในการป้องกันและแก้ไขปัญหา "หมอกควันไฟป่า" ณ สำนักงานเทศบาลตำบลแม่ยาว จังหวัด​เชียงราย
วันพฤหัสบดีที่ 1 ตุลาคม 2563
รมว.ทส.​ ลงพื้นที่ร่วมกับคณะนายกรัฐมนตรี พบปะประชาชน และตรวจเยี่ยมการเตรียมความพร้อมในการป้องกันและแก้ไขปัญหา "หมอกควันไฟป่า" ณ สํานักงานเทศบาลตําบลแม่ยาว จังหวัด​เชียงราย
รมว.ทส.​ ลงพื้นที่ร่วมกับคณะนายกรัฐมนตรี พบปะประชาชน และตรวจเยี่ยมการเตรียมความพร้อมในการป้องกันและแก้ไขปัญหา "หมอกควันไฟป่า" ณ สํานักงานเทศบาลตําบลแม่ยาว จังหวัด​เชียงราย
รมว.ทส.​ ลงพื้นที่ร่วมกับคณะนายกรัฐมนตรี พบปะประชาชน และตรวจเยี่ยมการเตรียมความพร้อมในการป้องกันและแก้ไขปัญหา "หมอกควันไฟป่า"ณ สํานักงานเทศบาลตําบลแม่ยาว จังหวัด​เชียงราย
วันนี้​ (24 กันยายน 2563)​ เวลา​ประมาณ​ 13.15 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วยนายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ และคณะผู้บริหารระดับสูงในสังกัดกระทรวงฯ​ ลงพื้นที่ร่วมกับ ฯพณฯ นายกรัฐมนตรี พลเอกประยุทธ์ จันทร์โอชา และคณะ​ ในโอกาสพบปะประชาชนและตรวจเยี่ยมการเตรียมความพร้อมในการป้องกันและแก้ไขปัญหา​ "หมอกควันไฟป่า" ณ​ สํานักงานเทศบาลตําบลแม่ยาว​ อําเภอเมืองเชียงราย​ จังหวัดเชียงราย​ โดยโอกาสนี้​ ได้รับฟังและแลกเปลี่ยนความคิดเห็น​และข้อเสนอจากตัวแทนประชาชนในพื้นที่​จังหวัดเชียงราย อีกทั้งได้เยี่ยมชมนิทรรศการการป้องกันและแก้ไขปัญหาไฟป่าและหมอกควัน​ ดังนี้ การบริหารจัดการพื้นที่ การทําปุ๋ยหมัก นําเศษวัสดุเหลือใช้ทางการเกษตรมาทําปุ๋ยหมักลดการเผา การเพาะเห็ดคืนป่า การใช้พลังงานทดแทน การจัดการเศษวัสดุเหลือใช้จากการเกษตรไปใช้ประโยชน์เป็นพลังงานชีวมวล การควบคุมการเกิดไฟ การทําป่าเปียก สร้างฝาย ปลูกหญ้าแฝก การทําฝายฟื้นฟูต้นน้ําตามแนวพระราชดําริ การป้องกันและแก้ไขปัญหาหมอกควันไฟป่าการใช้ Drone อากาศยานไร้คนขับควบคุมระยะไกล ช่วยในการดับไฟใน กรณีที่คนไม่สามารถเข้าพื้นที่ได้ การแก้ไขปัญหาหมอกควัน การใช้เครื่องฟอกอากาศ DIY การใช้แอปพลิเคชันยักษ์ขาว ที่จะรายงานสถานการณ์ฝุ่นควัน PM 2.5  และร่วมกันปลูก “ต้นกาสะลองคํา” ซึ่งเป็นต้นไม้ประจําจังหวัดเชียงราย​ เพื่อรณรงค์ให้ประชาชนร่วม​ "ปลูกต้นไม้​ สู้ไฟ" ในโอกาสนี้ด้วย
ทั้งนี้​การลงพื้นที่ในครั้งนี้ รัฐบาลได้ให้ความสําคัญในการแก้ไขปัญหาการป้องกันแก้ไขปัญหาไฟป่าและหมอกควัน​ ปัญหาที่ดินทํากิน ทั้งในเรื่องปากท้อง​ เรื่องการประกอบอาชีพของประชาชนจังหวัดเชียงราย​ ซึ่งรัฐบาลพร้อมที่จะสนับสนุนอย่างเต็มที่ภายใต้สถานการณ์การแพร่ระบาดของไวรัสโควิด-19 จึงขอให้ทุกคนเข้าใจถึงสถานการณ์และปฏิบัติตามแนวทางด้านสาธารณสุข พร้อมทั้งขอให้เชื่อมั่นในการทํางานของรัฐบาล และทุกภาคส่วนที่มีความมุ่งมั่นในการแก้ไขปัญหา เพื่อให้ประชาชนสามารถกลับมาทํามาหากินได้อีกครั้ง ทุกคนต้องเรียนรู้ ต้องปรับตัวทั้งในการดําเนินชีวิต การประกอบอาชีพ และการดําเนินธุรกิจให้เป็นไปในรูปแบบ New Normal ชีวิตวิถีใหม่ สําหรับการเรื่องการจัดสรรที่ดินทํากิน คณะกรรมการนโยบายที่ดินแห่งชาติ (คทช.) จะเร่งรัดจัดสรรที่ดินทํากินให้กับกลุ่มชนเผ่าและชาติพันธุ์โดยเร็วที่สุด โดยให้ใช้หลักเกณฑ์ขั้นต้นของ คทช. ส่วนที่ขอเพิ่มเติมนั้น ขอให้รอให้มีการจัดที่ทํากินให้ทั่วถึงประชาชนที่ต้องการที่ดินทํากินทั้งหมดให้ทั่วถึงก่อน แล้วจะมีการพิจารณาในส่วนที่เพิ่มเติมต่อไป ด้านปัญหาไฟป่าและหมอกควัน เป็นปัญหาที่เกิดซ้ํา ต้องอาศัยการร่วมแรงร่วมมือกันอย่างจริงจังตั้งแต่การปรับเปลี่ยนพฤติกรรม ปลูกป่า เพื่อให้ป่ามีความชุ่มชื้นส่งผลให้อากาศดี คุณภาพชีวิตดีขึ้นและแนวทางที่สําคัญคือจะต้องให้คนอยู่กับป่าให้ได้